የኢትዮጵያ ፌደራላዊ ዴሞክራሲያዊ አንድነት ግንባር(መድረክ) የፊታችን እሁድ ሐምሌ 14 ቀን 2005ዓ.ም. ከጠዋቱ 2 ሰዓት ጀምሮ በመቀሌ ከተማ ማጋጃ ቤት አዳራሽ ውስጥ ለሚያካሂደው ህዝባዊ ስብሰባ በመኪና ቅስቀሳ እንዳያደርግ መከልከሉን ከስፍራው የዓረና ትግራይ እና የአንድነት/መድረክ አመራሮች ገለፁ፡፡ መድረክ በሀገራዊ አንገብጋቢ ጉዳዮች ዙሪያ ከመቀሌና አካባቢዋ ነዋሪዎች ጋር ለመወያት ዝግጅቱን ያጠናቀቀ በመሆኑ ህዝቡ በነፃነት ይመክር ዘንድ በተዘጋጀው መድረክ ላይ እንዲገኝ በድምፅ ማጉያ እና በመኪና ቅስቀሳ ማድረግ እንደማይችሉና ለዚህም እውቅና እና ጥበቃ እንደማያደርጉ የከተማው ፖሊስ መምሪያ ኃላፊ ኮማንደር ገ/ህይወት ካሳዬ መናገራቸውን የስብሰባው አስተባባሪ ከሞቴዎች ከመቀሌ በተለይ ለፍኖተ ነፃነት ገልፀዋል፡፡
